**ZMLUVA O ZDRUŽENEJ DODÁVKE ELEKTRINY**

uzavretá podľa zákona č. 251/2012 Z. z. o energetike a o zmene a doplnení niektorých zákonov,

podľa ustanovenia § 8 vyhlášky Úradu pre reguláciu sieťových odvetví č. 24/2013 Z. z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom a

v spojení s § 269 ods.2 zákona č. 513/1991 Zb. Obchodný zákonník v znení neskorších predpisov

(ďalej len „**Obchodný zákonník**“)

(ďalej len „**zmluva**“)

medzi zmluvnými stranami

Obchodné meno spoločnosti, so sídlom ulica, číslo, PSČ, mesto, Slovenská republika, IČO: \_\_\_, zastúpená \_\_\_, zapísaná v obchodnom registri Okresného súdu \_\_\_, Oddiel: \_\_ Vložka č. \_\_, číslo účtu \_\_., kontaktná osoba: meno, email, telefónne číslo

(ďalej len „**odberateľ**“)

Obchodné meno spoločnosti, so sídlom ulica, číslo, PSČ, mesto, Slovenská republika, IČO: \_\_\_, zastúpená \_\_\_, zapísaná v obchodnom registri Okresného súdu \_\_\_, Oddiel: \_\_ Vložka č. \_\_, číslo účtu \_\_., kontaktná osoba: meno, email, telefónne číslo

(ďalej len „**nový** **odberateľ**“)

a

Obchodné meno spoločnosti, so sídlom ulica, číslo, PSČ, mesto, Slovenská republika, IČO: \_\_\_, zastúpená \_\_\_, zapísaná v obchodnom registri Okresného súdu \_\_\_, Oddiel: \_\_ Vložka č. \_\_, číslo účtu \_\_., kontaktná osoba: meno, email, telefónne číslo

(ďalej len „**dodávateľ**“)

(ďalej spoločne ako „**zmluvné strany**“)

**Preambula**

1. Táto zmluva sa uzatvára ako výsledok verejného obstarávania na predmet „Dodávka elektrickej energie pre Hlavné mesto SR Bratislava a jej organizácie na rok 2023“ realizovaného zadaním zákazky v rámci zriadeného dynamického nákupného systému na predmet „Dodávka elektrickej energie a zemného plynu“, ktorý bol vyhlásený vo Vestníku verejného obstarávania č. 48/2023 zo dňa 6.3.2023 pod značkou 10003 – MUT.
2. Zmluvné strany berú na vedomie, že odberateľ, nesmie uzavrieť zmluvu s dodávateľom, ktorý má povinnosť zapisovať sa do registra partnerov verejného sektora v zmysle zákona č. 315/2016 Z. z. o registri partnerov verejného sektora   
   a o zmene a doplnení niektorých zákonov v znení neskorších predpisov a nie je zapísaný v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

**Článok I**

**Predmet zmluvy**

1. Predmetom tejto zmluvy je záväzok dodávateľa po dobu účinnosti tejto zmluvy:
2. dodávať elektrinu do odberných miest odberateľa špecifikovaných v neoddeliteľnej prílohe č. 1 tejto zmluvy (ďalej len „**príloha č. 1**“) (ďalej len „**odberné miesto**“), napäťovej úrovne VN a/alebo NN v súlade so zákonom č. 251/2012 Z. z. o energetike a o zmene a doplnení niektorých zákonov v znení neskorších predpisov (ďalej len **„Zákon   
   o energetike“**), v súlade so zákonom č. 250/2012 Z. z. o regulácii v sieťových odvetviach v znení neskorších predpisov (ďalej len **„Zákon o regulácii v sieťových odvetviach“**), v súlade s vykonávacími predpismi k vyššie uvedeným zákonom a za podmienok dohodnutých v tejto zmluve a podľa Všeobecných obchodných podmienok vydávaných dodávateľom, ktorých znenie platné a účinné v deň uzavretia tejto zmluvy tvorí neoddeliteľnú prílohou č. 2 tejto zmluvy (ďalej len „**príloha č. 2**“), (ďalej ako „**dodávka elektriny**“),
3. prevziať za odberateľa zodpovednosť za odchýlku za odberné miesta voči zúčtovateľovi odchýlok,
4. zabezpečiť pre odberateľa distribúciu elektriny a služby spojené s dodávkou elektriny (ďalej len „**distribučné služby**“)

(ďalej aj ako „**predmet zmluvy**“)

1. Predmetom tejto zmluvy je tiež záväzok odberateľa dodanú elektrinu odobrať a zaplatiť za predmet zmluvy cenu špecifikovanú v článku IV. tejto zmluvy.
2. Dodávateľ sa tiež zaväzuje, že na základe splnomocnenia odberateľa bez zbytočného odkladu a s vynaložením odbornej starostlivosti zabezpečí všetky právne a administratívne úkony spojené so zmenou dodávateľa počas účinnosti tejto zmluvy, a to na základe pokynu odberateľa a k dátumu, ktorý odberateľ určí. Dodávateľ sa zaväzuje získať pre odberateľa historické dáta o priebehu odberu.
3. Dodávateľ sa zaväzuje, že na pokyn odberateľa bez zbytočného odkladu a s vynaložením odbornej starostlivosti zabezpečí všetky potrebné náležitosti s prihlásením alebo zrušením odberného miesta u prevádzkovateľa distribučnej sústavy počas účinnosti tejto zmluvy.

Článok II

Dodávka elektriny

Dodávka elektriny na základe tejto zmluvy je garantovaná.

Dňom začatia plnenia predmetu tejto zmluvy je deň ukončenia procesu zmeny dodávateľa elektrickej energie   
do odberných miest odberateľa z dodávateľa Stredoslovenská energetika, a.s. na dodávateľa podľa tejto zmluvy. V prípade, ak by nastala situácia, že odberateľovi bude dodávať elektrickú energiu dodávateľ poslednej inštancie, ZSE Energia, a.s., deň začiatku dodávky elektrickej energie dodávateľom podľa tejto zmluvy nastane zmenou z dodávateľa poslednej inštancie na dodávateľa.

Stav príslušného meracieho zariadenia k tomuto okamžiku bude zaznamenávaný v písomnom protokole podpisovanom zástupcami zmluvných strán.

Zmluvné strany sa dohodli na dodávke elektriny v predpokladanom množstve odvodenom od spotreby odberateľa v odbernom mieste za kalendárny rok predchádzajúci kalendárnemu roku, v ktorom bola uzatvorená táto zmluva.

Predpokladané množstvo elektriny je:

|  |  |  |
| --- | --- | --- |
| **Predpokladané obdobie** | **Odberateľ** | **Elektrina - predpokladané odobraté množstvo v MWh** |
| od 01.08.2023 do 31.12.2024 |  | MWh |

Predpokladané množstvo odberu elektriny počas zmluvného obdobia nie je záväzné, má informatívny charakter, ale odberateľ sa zaväzuje odobrať dohodnuté predpokladané množstvo elektrickej energie v rozsahu podľa bodu 5. tohto článku zmluvy a v rámci flexibilného pásma +- 20 %, ak dôjde k začiatku plnenia od 01.08.2023.

V prípade zmeny predpokladaného množstva odberu elektriny počas zmluvného obdobia o min. 10% oproti údajom uvedeným v bode 5. tohto článku zmluvy, je odberateľ povinný túto zmenu dodávateľovi bezodkladne oznámiť   
a dodávateľ sa zaväzuje túto zmenu akceptovať. Dodávateľ nemá oprávnenie v dôsledku tejto zmeny odstúpiť   
od zmluvy.

Za elektrinu dodanú podľa tejto zmluvy je považovaná elektrina, ktorá prešla meradlom v odbernom mieste, v množstve, ktoré dodávateľovi poskytol prevádzkovateľ distribučnej sústavy (ďalej len „**PDS**“). Miestom odovzdania a prevzatia elektriny, v ktorých dochádza k prechodu vlastníckych práv, je elektromer a za dodanú a odobratú elektrinu je považovaná elektrina, ktorá prejde elektromerom.

Dodávateľ sa s údajmi o odberných miestach uvedených v prílohe č. 1 oboznámil a podpisom zmluvy potvrdzuje ich správnosť.

Každá zmena údajov odberných miest odberateľa v priebehu trvania zmluvy sa vykoná na základe písomného protokolu, ktorý bude obsahovať aktuálny zoznam odberných miest, podpísaného zmluvnými stranami. Takýto protokol sa považuje za dodatok k zmluve.

V prípade neočakávaného prerušenia dodávky elektrickej energie do odberného miesta alebo v prípade havarijnej situácie odberateľ nahlási poruchu na poruchovú službu PDS.

Kontaktné údaje poskytne dodávateľ elektrickej energie:............................................

PDS je povinný písomne informovať odberateľa o termíne plánovanej výmeny určeného meradla aspoň 15 dní vopred; to neplatí, ak odberateľ súhlasí s neskorším oznámením termínu plánovanej výmeny určeného meradla.

PDS pri výmene určeného meradla je povinný informovať odberateľa o stave odobratého množstva elektriny, a zároveň je povinný oznámiť stav určeného meradla pred výmenou a stav nového určeného meradla po výmene. Ak sa odberateľ nezúčastní výmeny určeného meradla, je PDS je povinný písomne informovať odberateľa o výmene, stave určeného meradla pred výmenou a stave nového určeného meradla po výmene a uskladniť demontované určené meradlo najmenej 60 dní z dôvodu umožnenia kontroly stavu určeného meradla odberateľom.

Dodávateľ poslednej inštancie dodáva elektrinu najviac počas troch mesiacov odberateľom elektriny, ktorí sú pripojení   
k sústave alebo sieti a ktorých dodávateľ stratil spôsobilosť dodávať elektrinu alebo dôjde k zastaveniu procesu zmeny dodávateľa elektriny, a zároveň ku dňu prerušenia dodávok elektriny nemajú zabezpečenú dodávku iným spôsobom.

Miestom dodania elektriny sú odberné miesta (OM) odberateľa uvedené v prílohe č. 1 tejto zmluvy. Dodávka elektriny je splnená prechodom elektriny z distribučnej sústavy PDS, ku ktorej je OM odberateľa pripojené, do OM odberateľa, t. j. prechodom elektriny cez určené meradlo spĺňajúce všetky platné technické normy a pravidlá.

Predpokladaný termín začatia združenej dodávky elektriny na základe tejto zmluvy pre všetky OM je v dobe od 00:00 hod. SEČ dňa 01.08.2023. Predpokladaný odber elektriny bude závisieť od potreby odberateľa.

Dodávka elektriny sa uskutočňuje z príslušnej distribučnej sústavy na základe Zmluvy o pripojení.

Dodávateľ je povinný dodávať elektrinu do OM v množstve a čase podľa potrieb odberateľa dohodnutých v tejto zmluve v súlade s platnými všeobecne záväznými právnymi predpismi, prevádzkovým poriadkom a v kvalite podľa technických podmienok prístupu a pripojenia do sústavy PDS.

Distribúcia elektriny do OM odberateľa môže byť prerušená alebo obmedzená v prípadoch a za podmienok stanovených v zákone o energetike a v súvisiacich predpisoch.

Odberateľ je podľa zákona o energetike zodpovedný za riadny stav odberného elektrického zariadenia a za dodržiavanie predpisov na zaistenie bezpečnosti technických zariadení.

Dodávateľ berie na vedomie, že v prípade organizačných zmien sa môže zmeniť počet OM uvedených v prílohe č. 1 tejto zmluvy, môže dôjsť k vzniku alebo zániku OM. Odberateľ písomne oznámi zmenu dodávateľovi 30 dní vopred. Odberateľ má právo požiadať dodávateľa o združenú dodávku elektriny do ďalšieho OM, ktoré nie je uvedené v prílohe č. 1 tejto zmluvy. Zmeny OM podľa prílohy č. 1 tejto zmluvy budú upravené uzatvorením písomného dodatku k tejto zmluve.

V súvislosti s bodom 21. tohto článku zmluvy, pre stanovenie jednotkovej ceny budú platiť príslušné ustanovenia článku IV tejto zmluvy. Zmluvné strany sa dohodli, že všetky náklady dodávateľa spojené so zmenou počtu OM, s ukončením odberu v OM, s odpojením OM a so začatím odberu v novom OM sú zahrnuté v cene, pričom odberateľ nebude zodpovedať dodávateľovi za akékoľvek škody, sankcie alebo iné poplatky, ktoré mu vzniknú v dôsledku takejto zmeny a dodávateľ sa zaväzuje, že bude uvedené zmeny rešpektovať okrem pripojovacích poplatkov do PDS.

Dodávateľ týmto vyhlasuje, že má uzatvorenú Zmluvu o zúčtovaní odchýlok so zúčtovateľom odchýlok. Zmluvné strany sa dohodli, že dodávateľ dá pred podpisom tejto zmluvy nahliadnuť odberateľovi do Zmluvy o zúčtovaní odchýlok.

Dodávateľ týmto vyhlasuje, že za odberateľa preberá zodpovednosť za odchýlku v plnom rozsahu.

Dodávateľ sa zaväzuje, že na požiadanie odberateľa bezplatne zabezpečí vykonanie analýzy odberného miesta (odberných miest) s návrhom na elimináciu poplatkov za nedodržanie technických podmienok distribúcie.

Dodávateľ zabezpečí pre odberateľa bezodplatné poradenstvo, podporné programy a občasné služby súvisiace   
so zlepšením efektívnosti odberu elektrickej energie.

Dodávateľ bude priebežne vyhodnocovať minimálne 1x ročne priebeh spotreby elektrickej energie na jednotlivých OM   
a navrhne odberateľovi prípadné zmeny v nastavení technických špecifikácií za účelom zníženia nákladov, ak bude doba trvania tejto zmluvy dlhšia ako 1 rok.

V prípade neočakávaného prerušenia dodávky elektriny do OM alebo v prípade havarijnej situácie odberateľ nahlási poruchu na poruchovú linku príslušného PDS.

Odberateľ sa zaväzuje:

1. kedykoľvek umožniť PDS a dodávateľovi bezodkladný prístup k určenému meradlu elektriny za účelom odpočtu, vykonania ich údržby, kontroly alebo výmeny, kontroly dodržiavania podmienok tejto zmluvy, vykonania prerušenia a obnovenia distribúcie elektriny,
2. každú zistenú poruchu alebo anomáliu v správaní sa určeného meradla, akékoľvek poškodenie overovacích alebo prevádzkových zabezpečovacích značiek neodkladne ohlásiť dodávateľovi a PDS.

V prípade písomnej (listinnej podobe alebo e-mailom) požiadavky odberateľa sa dodávateľ zaväzuje postúpiť žiadosť   
o úradné preskúšanie určeného meradla na PDS do 5 pracovných dní od obdržania písomnej žiadosti odberateľa. Počas preskúšavania bude meranie zabezpečené náhradným meradlom alebo iným vzájomne dohodnutým spôsobom   
v zmysle platných predpisov PDS.

Žiadosť o úradné preskúšanie určeného meradla nezbavuje odberateľa povinnosti zaplatiť v stanovenej lehote faktúru za dodanú elektrinu.

Dodávateľ je oprávnený požiadať PDS o prerušenie alebo obmedzenie prenosu alebo distribúcie elektriny do odberného miesta odberateľa uvedeného v tejto zmluve, ak odberateľ podstatným spôsobom porušuje túto zmluvu. O obmedzenie alebo prerušenie dodávky môže dodávateľ požiadať PDS, ak je odberateľ v omeškaní s úhradou faktúry aj po dodatočnej lehote, ktorú stanovil dodávateľ odberateľovi v písomnej upomienke a ktorá nesmie byť kratšia ako 30 dní od doručenia upomienky. Súčasťou upomienky musí byť aj poučenie, že dodávka elektriny a distribučné služby budú v prípade nezaplatenia prerušené. Dodávateľ v takom prípade nezodpovedá za vzniknutú škodu odberateľa. Poplatok za opätovné pripojenie OM bude dodávateľ účtovať v súlade s platným cenníkom služieb distribúcie príslušného PDS.

Odberateľ sa zaväzuje, že po dobu trvania tejto zmluvy bude dodávateľ jediným dodávateľom elektriny pre jeho odberné miesta. Pre vylúčenie akýchkoľvek pochybností dodávateľ uvádza, že je mu známy stav, kedy dodávateľ Stredoslovenská energetika, a.s. môže odoprieť súčinnosť v procese zmeny dodávateľa elektrickej energie odberných miest odberateľa, pričom v takom prípade sa ustanovenie prvej vety tohto bodu zmluvy neuplatní.

Dodávateľ zabezpečí poskytnutie elektronického portálu (zobrazovanie odberných miest, história spotreby, zobrazovanie faktúr s možnosťou ich stiahnutia).

Dodávateľ sa zaväzuje kvartálne zasielať elektronicky výpis z faktúry v elektronicky spracovateľnom formáte na info@tsb.sk.

Po uzavretí Zmluvy, dôjde k prepisu odberných miest verejného osvetlenia z odberateľa na spoločnosť Technické siete Bratislava, a.s., ktorej je odberateľ jediným akcionárom, a to na základe žiadosti odberateľa alebo nového odberateľa. Tento prepis zabezpečí dodávateľ a jeho náklady naň musia byť zahrnuté v cene. Odo dňa prepisu odberných miest   
z pôvodného odberateľa na nového odberateľa, spoločnosť Technické siete Bratislava, a.s. sa stáva odberateľom podľa tejto zmluvy.

Článok III

Zodpovednosť za odchýlku

1. Dodávateľ má uzatvorenú zmluvu o zúčtovaní odchýlok so zúčtovateľom odchýlok zo dňa \_\_\_\_ (ďalej len „**zmluva   
   o zúčtovaní**“). Dodávateľ dá pred podpisom tejto zmluvy odberateľovi nahliadnuť do tejto zmluvy o zúčtovaní.
2. Dodávateľ vyhlasuje, že preberá zodpovednosť za odchýlku odberateľa v rozsahu ..................
3. EIC kód bilančnej skupiny dodávateľa, ako subjektu zúčtovania odchýlky, je .................................

**Článok IV**

Cena

1. Zmluvné strany sa dohodli na cene (ďalej len „**cena**“) silovej elektriny a za dodávku elektriny podľa tejto zmluvy od dňa začiatku dodávky elektrickej energie podľa bodu 2. článku II tejto zmluvy do dňa skončenia trvania tejto zmluvy v súlade s článkom VI tejto zmluvy (ďalej len „**obdobie**“).
2. Zmluvné strany sa dohodli, že cena za dodávku silovej elektriny bude upravovaná podľa prílohy č. 3 tejto zmluvy. Súčasťou faktúry bude fakturácia za

dodávku elektriny,

distribučné služby v cenách príslušného PDS,

platba za systémové služby,

platby za prevádzkovanie systému, výlučne však v rozsahu schválenom pre obdobie dodávky Úradom pre reguláciu sieťových odvetví a

odvod do Národného jadrového fondu určený osobitným predpisom.

1. Ceny uvedené v tejto zmluve sú cenami bez DPH a spotrebnej dane.
2. K Cene podľa bodu 1. tohto článku zmluvy bude fakturovaná cena za distribúciu a regulované distribučné služby, ktorú bude dodávateľ účtovať podľa platných cenových rozhodnutí Úradu pre reguláciu sieťových odvetví (ďalej len „**úrad**“) vzťahujúcich sa na služby poskytované PDS do OM. Ostatné služby, ktorých poskytnutie preukázateľne vyvolal svojím odberom odberateľ bude dodávateľ účtovať v nevyhnutnom rozsahu podľa cenníka služieb príslušného PDS platného v čase poskytnutia služby.
3. Odvod do Národného jadrového fondu dodávateľ vykoná v zmysle nariadenia vlády Slovenskej republiky č. 21/2019   
   Z. z., ktorým sa ustanovuje výška ročného odvodu určeného na úhradu historického dlhu z dodanej elektriny koncovým odberateľom elektriny a podrobnosti o spôsobe jeho výberu pre Národný jadrový fond, jeho použití a o spôsobe   
   a lehotách jeho úhrady v znení neskorších predpisov v sadzbe platnej v čase dodania elektriny.
4. Dodávateľ bude účtovať daň z pridanej hodnoty (DPH) a spotrebnú daň podľa príslušných právnych predpisov vo výške sadzby platnej v čase dodania elektriny.
5. Dodávateľ nie je oprávnený účtovať odberateľovi akékoľvek ďalšie náklady, poplatky, prirážky, pokuty alebo obdobné platby za združenú dodávku elektriny, okrem tých, ktoré sú uvedené v bodoch 1. až 5. tohto článku zmluvy, a to ani,   
   ak by dodávateľ pri uplatňovaní svojich nárokov odkazoval na svoje obchodné podmienky alebo cenníky.
6. V prípade zmeny výšky distribučných poplatkov, zmeny spotrebnej dane, zmeny DPH, zmeny výšky odvodu   
   do Národného jadrového fondu, resp. zmien iných regulovaných poplatkov je dodávateľ povinný bezodkladne písomne informovať odberateľa o tejto skutočnosti a preukázať odberateľovi, že k zmene došlo, a to najneskôr do termínu vystavenia prvej faktúry s novými sadzbami. V oznámení budú uvedené nové sadzby a poplatky.
7. Zmluvné strany sa dohodli, že v prípade ak počas trvania tejto zmluvy nedôjde k dodávaniu elektrickej energie z dôvodov, ktoré nie sú zapríčinené žiadnou zo zmluvných strán, dodávateľ nemá nárok na úhradu náhradného plnenia, pričom v takom prípade sa neuplatní ani čl. II bod 5 a 6 zmluvy.

Článok V

Platobné podmienky

Zmluvné strany uzavrú dohodu o pravidelných splátkach pre jednotlivé odberné miesta bez vystavovania zálohových faktúr, a to pre všetky druhy odberu podľa bodov 2. až 5. tohto článku zmluvy. Dodávateľ sa zaväzuje doručiť návrh dohody o pravidelných splátkach najneskôr do 15 dní od nadobudnutia účinnosti tejto zmluvy. Pravidelné splátky budú realizované pravidelne 1x mesačne vo výške 100% predpokladaného mesačného odberu, so splatnosťou v 5. deň mesiaca dodávky.

Odberateľ sa v odberných miestach veľkoodberu s mesačným odpočtom (fakturačné obdobie 1 mesiac) zaväzuje za dodávku silovej elektriny uhrádzať faktúry za opakované dodanie elektrickej energie a distribučných služieb vrátane DPH, spotrebnej dane a distribučných poplatkov, a to na základe vyúčtovacej faktúry za príslušný kalendárny mesiac, ktorá je splatná do 30 dní od doručenia faktúry. Dodávateľ je povinný faktúru za predchádzajúci mesiac doručiť odberateľovi najneskôr do 5. dňa v nasledujúcom mesiaci. Ak bude zmluva uzavretá v priebehu kalendárneho roka, fakturačné obdobie bude predstavovať obdobie odo dňa začiatku dodávky elektrickej energie podľa bodu 2. článku II tejto zmluvy do konca daného kalendárneho roka.

Za združenú dodávku elektriny v danom mesiaci u veľkoodberu odberateľ nebude poskytovať zálohovú platbu. Dodávateľ vystaví faktúru na základe skutočne odobratého množstva elektriny v danom mesiaci v odbernom mieste. Odpočet spotreby elektriny bude vykonaný bezodplatne po skončení kalendárneho mesiaca. Fakturačným obdobím je jeden kalendárny mesiac. Dodávateľ zabezpečí priebehové meranie dodávanej elektrickej energie a umožní odberateľovi bezplatný prístup k nameraným údajom v protokole /vo formáte/, ktorý umožní ich ďalšie elektronické spracovanie.

Odberateľ v odberných miestach maloodberu s ročným odpočtom (fakturačné obdobie 1 rok) sa zaväzuje za dodávku elektriny uhrádzať faktúry za opakované dodanie  elektrickej energie a distribučných služieb vrátane DPH, spotrebnej dane a distribučných poplatkov, a to na základe vyúčtovacej faktúry za príslušný kalendárny rok, ktorá je splatná do 30 dní od doručenia faktúry. Dodávateľ je povinný faktúru za predchádzajúci mesiac doručiť odberateľovi najneskôr do 5. dňa v nasledujúcom mesiaci. Ak bude zmluva uzavretá v priebehu kalendárneho roka, fakturačné obdobie bude predstavovať obdobie odo dňa začiatku dodávky elektrickej energie podľa bodu 2. článku II tejto zmluvy do konca daného kalendárneho roka.

Za združenú dodávku elektriny u maloodberu bude odberateľ poskytovať zálohovú platbu elektriny. Vyúčtovanie maloodberu v príslušnom zmluvnom roku dodávateľ vykoná k 31. decembra. Dodávateľ vráti preplatok z vyúčtovacej faktúry odberateľovi bankovým prevodom na bankový účet odberateľa do 30 dní od dourčenia vyúčtovacej faktúry.

Finančné plnenie podľa zmluvy sa bude realizovať formou bezhotovostného platobného styku v mene euro na základe predloženej faktúry. Faktúry musia mať všetky náležitosti daňového dokladu v zmysle zákona o dani z pridanej hodnoty v znení platnom ku dňu uskutočnenia zdaniteľného plnenia. Odberateľ bude akceptovať aj elektronické zasielanie faktúr na adresu:

V prípade vzniku chyby, alebo omylu pri fakturácii elektriny nesprávnym odpočtom, výpočtovou chybou a pod., majú odberateľ aj dodávateľ nárok na vyrovnanie nesprávne fakturovaných čiastok. Reklamácia musí byť uplatnená písomne bez zbytočného odkladu, najneskôr do 15. dní od doručenia faktúry.

Odberateľ má nárok na náhradu vzniknutej škody v prípade prerušenia dodávky elektriny zavinenej dodávateľom.

Článok VI

Trvanie zmluvy

Táto Zmluva je uzatvorená na dobu určitú, a to do 31.12.2024.

Túto zmluvu možno ukončiť pred uplynutím doby uvedenej v bode 1. tohto článku zmluvy:

1. dohodou obidvoch zmluvných strán;
2. výpoveďou ktorejkoľvek zmluvnej strany. Výpovedná lehota je tri mesiace a začne plynúť prvým dňom kalendárneho mesiaca bezprostredne nasledujúcim po doručení výpovede druhej zmluvnej strane. Zmluvné strany sa dohodli, že túto zmluvu môže odberateľ vypovedať bez poplatku.
3. odstúpením od zmluvy odberateľom, ak dodávateľ opakovane zavinil neoprávnene obmedzenie alebo prerušenie distribúcie elektriny odberateľovi elektriny. Uvedené porušenie zmluvy sa bude považovať za podstatné porušenie zmluvy.
4. odstúpením od zmluvy dodávateľom, ak odberateľ opakovane nezaplatil faktúru ani po písomnej upomienke dodávateľa v lehote do 30 dní od doručenia upomienky.
5. okrem vyššie uvedených ustanovení každá zo zmluvných strán je oprávnená od zmluvy odstúpiť, ak bol na majetok druhej zmluvnej strany vyhlásený konkurz alebo povolená reštrukturalizácia, alebo ak bol návrh na vyhlásenie konkurzu zamietnutý pre nedostatok majetku, alebo ak druhá zmluvná strana vstúpila do likvidácie.

**Článok VII**

**Subdodávatelia**

1. Dodávateľ sa zaväzuje poskytovať predmet zmluvy vo vlastnom mene, na vlastnú zodpovednosť, na svoje náklady a na vlastné nebezpečenstvo. Dodávateľ zodpovedá za riadne plnenie povinností podľa tejto zmluvy počas celého trvania zmluvného vzťahu s odberateľom, a to bez ohľadu na to, či dodávateľ využil služby subdodávateľov alebo nie, v akom rozsahu a za akých podmienok. Odberateľ nenesie akúkoľvek zodpovednosť voči subdodávateľom dodávateľa.
2. Počas trvania tejto zmluvy je dodávateľ oprávnený zmeniť subdodávateľov uvedených v prílohe č. 5 tejto zmluvy výlučne na základe udeleného súhlasu odberateľa. Zmenu údajov akéhokoľvek subdodávateľa je dodávateľ povinný bezodkladne písomne oznámiť odberateľovi, pričom zmluvné strany sa výslovne dohodli, že na zmenu alebo doplnenie subdodávateľa a zmenu údajov subdodávateľa nie je potrebné uzatvoriť dodatok k tejto zmluve.

**Článok VIII**

**Doručovanie**

1. Doručením sa rozumie prijatie zásielky zmluvnou stranou, ktorej bola adresovaná. Za deň doručenia písomnosti prostredníctvom pošty zasielanej ako doporučená zásielka s doručenkou sa považuje takisto deň,
2. v ktorom táto zmluvná strana ju odoprela prijať;
3. ktorým márne uplynula odberná lehota pre jej vyzdvihnutie si na pošte alebo
4. v ktorý bola na nej zamestnancom pošty vyznačená poznámka, „že adresát sa odsťahoval“, „adresát je neznámy“ alebo iná poznámka, ktorá podľa poštového poriadku znamená nedoručiteľnosť zásielky.
5. Písomnosti doručované v elektronickej podobe, ak nie je preukázaný skorší termín doručenia, sa považujú za doručené prvý pracovný deň nasledujúci po ich odoslaní, aj keď si ich druhá strana neprečítala.
6. Odberateľ a dodávateľ sú povinní navzájom si oznámiť zmenu adresy na doručovanie a elektronickej adresy (e-mail) v lehote do 14 kalendárnych dní od ich zmeny. Ak odberateľ alebo dodávateľ v stanovenej lehote druhú stranu o zmene neinformuje, považuje sa doručenie písomností za riadne vykonané na poslednú známu adresu.

Článok IX

Záverečné ustanovenia

1. Zmluvné strany sa dohodli, že právny vzťah založený touto zmluvou sa riadi aj podmienkami dohodnutými v prílohe č. 2. Zmluvné strany sa dohodli, že ustanovenia tejto zmluvy majú prednosť pred prílohou č. 2. Zmluvné strany sa dohodli, že práva a povinnosti, ktoré nie sú upravené touto zmluvou, prílohou č. 2 alebo Prevádzkovým poriadkom PDS sa spravujú Obchodným zákonníkom.
2. Túto zmluvu je možné meniť a dopĺňať iba písomnými dodatkami po súhlase oboch zmluvných strán. Všetky dodatky budú označené poradovými číslami a podpísané osobami oprávnenými konať vo veciach tejto zmluvy.
3. Táto zmluva nadobúda platnosť dňom jej podpísania obidvomi zmluvnými stranami a účinnosť nadobúda dňom začiatku dodávky elektriny v zmysle bodu 2. článku II tejto zmluvy, no nie skôr ako dňom zverejnenia v centrálnom registri zmlúv podľa ustanovení § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov v spojení s § 47a ods. 1 zákona č. 40/1964 Zb. Občianskeho zákonníka v znení neskorších predpisov.
4. Žiadna zo zmluvných strán nemôže bez predchádzajúceho písomného súhlasu druhej zmluvnej strany priamo alebo nepriamo meniť záväzkový vzťah založený touto zmluvou alebo postúpiť práva z tejto zmluvy ani postúpiť pohľadávky voči druhej strane vzniknuté zo zmluvy alebo na základe zmluvy.
5. Táto zmluva je vyhotovená v 4 rovnopisoch, pričom odberateľ obdrží dve vyhotovenia a dodávateľ obdrží dve vyhotovenia.
6. Zmluvné strany vyhlasujú, že túto zmluvu uzatvárajú slobodne a vážne, že ich zmluvná voľnosť nie je obmedzená,   
   že ustanovenia tejto zmluvy sú pre nich zrozumiteľné a určité, že zmluvu neuzatvárajú v omyle a následne po tom,   
   čo si túto zmluvu prečítali a porozumeli jej obsahu, ju na znak súhlasu s celým jej obsahom podpisujú.
7. Neoddeliteľnými prílohami k tejto zmluve sú:

Príloha č. 1 – Zoznam odberných miest odberateľa

Príloha č. 2 – Všeobecné obchodné podmienky dodávateľa

Príloha č. 3 – Cena za dodávku elektriny

Príloha č. 4 – Prevádzkový poriadok PDS

Príloha č. 5 – Zoznam subdodávateľov

|  |  |
| --- | --- |
| V Bratislave, dňa | V ....................... dňa |
| ..................................................... | ........................................................................ |

**Príloha č. 1: Zoznam odberných miest odberateľa**

**Príloha č. 3: Cena za dodávku elektriny**

1. **Pojmy a definície**
   1. Pre účely stanovenia Ceny za dodávku elektriny sú rozhodujúce nasledovné pojmy, skratky, definície a vzorce:
      1. **Základné pojmy**

| **Pojem** | **Skratka** | **Vysvetlenie** |
| --- | --- | --- |
| **Odberné miesta s priebehovým meraním** merania spotreby elektriny, resp. Odberné miesta s mesačným odpočtom spotreby elektriny | **OMA** | Odberné miesta s priebehovým meraním podľa Pravidiel trhu § 2 bod c)   * číslo 1. (priebehové meranie s možnosťou diaľkového odpočtu – meranie typu A) a * číslo 2. (priebehové meranie bez možnosti diaľkového odpočtu – meranie typu B) * majú mesačný odpočtový cyklus a mesačnú fakturáciu |
| **Pravidlá trhu** |  | * Vyhláška č. 24/2013 Úradu pre reguláciu sieťových odvetví, ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom v platnom znení |
| **Prevádzkový poriadok** |  | * Dokument vydaný PDS a schválený ÚRSO, upravujúci podmienky prevádzky distribučnej sústavy a práva a povinnosti jednotlivých účastníkov trhu s elektrinou, * platné znenie Prevádzkového poriadku je zverejnené na webovom sídle príslušného PDS. |
| **Prevádzkovateľ distribučnej sústavy** | **PDS** | * osoba, ktorá má povolenie na distribúciu elektriny na časti vymedzeného územia podľa § 3 písm. b) ods. 3. Zákona o energetike |
| **dodávateľ, dodávateľ elektriny** |  | * úspešný uchádzač |
| **Typový diagram** | **TDO** | * Typovým diagramom odberu je v elektroenergetike podľa § 2 bod 17 Zákona o energetike postupnosť hodnôt priemerných hodinových odberov za rok, na ktorej základe je určené množstvo odberu elektriny odberateľmi elektriny bez priebehového merania, využívaná na potreby zúčtovania odchýlky subjektu zúčtovania. * Použitie Typových diagramov bližšie špecifikujú Pravidlá trhu. * Za účelom stanovenia spotreby elektriny v konkrétnych hodinách v Odberných miestach bez priebehového merania (viď nižšie Hodinová spotreba OMC) použije úspešný uchádzač Typový diagram. |

* + 1. **Indexy pri skratkách a veličinách**

| **Pojem** | **Skratka** | **Vysvetlenie** |
| --- | --- | --- |
| Indexy týkajúce sa Odberných miest **s priebehovým meraním (OM A)** | | |
| mesiac | **M** | poradie kalendárneho mesiaca v roku |
| hodina | **h** | poradie hodiny v príslušnom mesiaci M |
| počet hodín | **m** | počet hodín príslušného kalendárneho mesiaca M |
| Odberné miesto | **A** | Odberné miesto s priebehovým meraním spotreby elektriny (OMA) |
| počet Odberných miest (OMA) | **a** | počet Odberných miest s priebehovým meraním spotreby elektriny (OMA) |

* + 1. **Veličiny**

| **Pojem** | **Skratka** | **Vysvetlenie** | **Merná jednotka** |
| --- | --- | --- | --- |
| **Aditívum** | **Ad** | * prirážka o ktorú sa zvýši Spotová cena, * [•] (hodnota úspešného uchádzača) výsledok verejného obstarávania, * vyjadrené číselne s 2 desatinnými miestami, * nemenné počas celého Zmluvného obdobia, | EUR/MWh |
| Spotová cena (OMA) | **SPOTMh** | * cena elektriny na krátkodobom trhu s elektrinou organizovanom OKTE v hodine h mesiaca M zverejnená na stránke <https://www.okte.sk/sk/kratkodoby-trh/zverejnenie-udajov-dt/podrobny-prehlad-dt/> * spôsob vyjadrenia ceny použitý pri výpočte ceny za dodávku elektriny pre OMA | EUR/MWh |
| Skutočná hodinová spotreba OMA | **QAMh** | * množstvo spotrebovanej elektriny v hodine h mesiaca M v konkrétnom OMA podľa údajov určeného meradla | MWh |

* + 1. **Vzorce**

| **Pojem** | **Skratka** | **Vysvetlenie** | **Merná jednotka** |
| --- | --- | --- | --- |
| Cena za dodávku elektriny (OMA) | **PAM** | * týka sa konkrétneho OMA za mesiac M | EUR |
| Jednotková Cena za dodávku elektriny (OMA) | **CAM** | * týka sa konkrétneho OMA za mesiac M | EUR/MWh |

* + 1. Odberné miesta s priebehovým meraním spotreby elektriny OMA - **Cena za dodávku elektriny 1**

Cena za dodávku elektriny do OMA za príslušný kalendárny mesiac (fakturačné obdobie) je stanovená podľa vzorca pre **PAM** uvedeného v bode 1.1.4. Vzorce tejto prílohy.

Cena za dodávku elektriny zahŕňa aj cenu dodávateľa za prevzatie zodpovedností za odchýlku za OM voči zúčtovateľovi odchýlok a všetky jeho ekonomicky oprávnené náklady účelne vynaložené v súvislosti s poskytovaním zmluvných plnení podľa tejto zmluvy a primeraný zisk dodávateľa.

**Príloha č. 5: Zoznam subdodávateľov**

Na predmete zmluvy:

sa nebudú podieľať subdodávatelia a celý predmet zákazky Dodávateľ uskutoční vlastnými kapacitami

sa budú podieľať nasledovní subdodávatelia:

**Subdodávateľ č. 1**

|  |  |
| --- | --- |
| **Obchodné meno/názov:** |  |
| **Sídlo/miesto podnikania:** |  |
| **IČO:** |  |
| **Predmet subdodávok:** |  |
| **Podiel subdodávok v percentách\*:** |  |
| **Meno a priezvisko osoby oprávnenej konať za subdodávateľa:** |  |
| **Adresa trvalého pobytu:** |  |
| **Dátum narodenia:** |  |

V ..................................., dňa

....................................................................

dodávateľ

Pozn.: V zmysle § 2 ods. 5 písm. e) zákona o verejnom obstarávaní **je subdodávateľom hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky.**

\*Percentuálny podiel plnenia subdodávateľom vyjadrený v pomere k celkovej kúpnej cene v eurách s DPH.